Laksamana Madya Yosaphat Soedarso utawa kang luwih kaloka kanthi nama Yos Sudarso (lair ing Salatiga, Jawa Tengah, 24 Novèmber 1925 – kapundhut ing Laut Aru, 13 Januari 1962 nalika umur 36 taun) iku pahlawan nasional Indonésia. Dhèwèké palastra ing ndhuwur KRI Macan Tutul ing sajerone perang Laut Aru mungsuh Walanda nalika jaman kampanye Trikora. Kanggo ngenang lelabuhané, namane digunakaké kanggom jeneng KRI lan jeneng pulo.